
Konkursi ”Narva linna kaunis kodu 2009” 

tulemuste kinnitamine 
1. Asjaolud ja menetluse käik

Narva Linnavalitsuse 05.11.2008 määruse nr 1399 „Konkursi «Narva linna kaunis kodu» läbiviimise kord“ alusel viib Narva Linnavalitsus Narva Linnavalitsuse Linnavara- ja Majandusameti kaudu igal aastal läbi traditsioonilise heakorra ja kodukaunistamise konkursi, mille eesmärgiks on kodukaunistamise idee propageerimine.  

Kodukaunistamise konkurss „Narva linna kaunis kodu 2009“ toimus ajavahemikul 01.06.2008 – 24.05.2009. Tulenevalt viidatud määruse § 8 lõigetes 1 ja 2 sätestatust teeb konkursi alaline hindamiskomisjon Narva Linnavalitsusele ettepaneku kinnitada konkursi tulemused vastavalt lisatud protokollile. 
2. Õiguslikud alused

Kohaliku omavalitsuse korralduse seaduse § 30 lõige 1 punkti 3 kohaselt, linnavalitsus lahendab ja korraldab kohaliku elu küsimusi, mis ei kuulu volikogu pädevusse. Narva Linnavolikogu 29.06.2000.a määrusega nr 36/16 „Narva linna põhimääruse kinnitamine“ kinnitatud Narva linna põhimääruse punkt 5.7.1. alusel Narva Linnavalitsuse komisjoni otsused on soovitusliku iseloomuga linnavalitsuse määruste ja korralduste ettevalmistamisel.

Vastavalt Narva Linnavalitsuse 05.11.2008 määruse nr 1399 „Konkursi «Narva linna kaunis kodu» läbiviimise kord“ § 8 lõigetele 1 ja 2 komisjon hindab ja võrdleb konkursile hindamiseks üles seatud krunte ning teeb linnavalitsusele ettepaneku kinnitada konkursi tulemused. Konkursi tulemused kinnitatakse Linnavalitsuse korraldusega. 
3. Otsus

3.1. Kinnitada konkursi «Narva linna kaunis kodu 2009» tulemused, vastavalt juurdelisatud hindamiskomisjoni protokollile.

3.2. Narva Linnavalitsuse Linnavara- ja Majandusametil valmistada ette taotlus linna reservfondist rahaliste vahendite eraldamise kohta summas 30 000,00 krooni võitjate autasustamiseks konkursi kategooriates „Eramu- ja aianduskrundid“, „Korterelamute krundid“ ning „Sotsiaal-, äri- ja tootmisobjektide krundid“.
3.3. Narva Linnavalitsuse Kultuuriosakonnal valmistada ette taotlus linna reservfondist rahaliste vahendite eraldamise kohta summas 7 000,00 krooni võitjate autasustamiseks konkursi kategoorias „Kolieelsete lasteasutuste krundid“.
3.4. Tunnustada kõiki konkursil osalejaid Narva Linnavalitsuse aukirja ja mälestusmeenega ning valmistada ette võitjate autasustamistseremoonia.

3.5. Lugeda alates 01.06.2009. Narva Linnavalitsuse konkurss «Narva linna kaunis kodu 2009» lõppenuks ning Narva Linnavalitsuse konkurss «Narva linna kaunis kodu 2010» avatuks.
4. Rakendussätted

4.1. Auhinnarahade jaotus kinnitatakse reservfondist rahaliste vahendite eraldamise järgselt Narva Linnavalitsuse vastavasisulise korraldusega.

4.2. Narva Linnavalitsuse Linnavara- ja Majandusametil teha korraldus asjaosalistele teatavaks.
4.3. Korraldus jõustub seadusega sätestatud korras.
4.4. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.

